《雨中念乔司马不得会哭》
明代·邵宝

烛照高斋坐论文，十回侍侧九乔君。
讣传两地恸复恸，声隔九原闻不闻。
南国江山愁夜雨，西涯水月梦秋云。
独怜风雪泷冈馆，犹许幽谈到夕曛。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。